Copa América 2015.
Campeonato Sudamericano Copa América 2015. poznat kao Copa América 2015. je bilo 44. kontinentalno nogometno takmičenje Južne Amerike. Prvenstvo se odigralo u Čileu od 11. juna do 4. jula 2015. godine. Na turniru je učestvovalo 12 ekipa iz dvije konfederacije. Na kraju prvenstva Čile je prvi put u svojoj historiji osvojio šampionsku titulu. Drugo mjesto je osvojila Argentina a treće Peru. Paolo Guerrero, reprezentativac Perua i Eduardo Vargas, reprezentativac Čilea su bili najbolji strijelci prvenstva sa četiri postignuta gola.